Tot U Koninkryk: Openbaring#64: Openbaring 11 Die blaas van die 7de basuin is die 3de Wee
Openbaring#64: Openbaring 11 Die blaas van die 7de basuin is die 3de Wee
Die 7de basuin wat blaas, bring dan ook die gebeure in spel wat in die 2de helfte van die Verdrukking plaasvind, dit is die 3de weë.
Op 11: Die blaas van die 7de basuin is die 3de wee: Hierdie skrywe
Op 11: 14-19
Die tekens van die 2de basuin het ten einde geloop met Openbaring 11:13 en wat gaan volg soos uitgesit vanaf Openbaring 12 - 18 is die laaste en 7de basuin.
Die laaste drie-en- ŉ-half jaar of 1 260 dae voor die wederkoms van Jesus Christus sal aanbreek.
Openbaring 11 sluit dus met twee verklarings af in die middel van die Groot Verdrukking.
Eerstens – Christus is gereed om die koninkryk in besit te neem. Dit vind eers plaas aan die einde van die Groot Verdrukking (Dan. 7:13-14; Op. 19:11-20). Die hemelinge juig en buig voor God in aanbidding hieroor.
Tweedens – Wat God betref, het die tyd aangebreek om die finale oordele te voltrek. Die dode moet geoordeel word, die diensknegte van God moet hul loon ontvang en die verderwers van die aarde sal nou verdelg word.
In die hemel wat oopgaan sal gesien word die verbondsark in die tempel van God.
Vanuit die teenwoordigheid van God in die hemel sal die mens dus sy verbondstrou sien.
Selfs te midde van die vreeslike oordele van die 3de wee sal die Here God hom hou aan sy verbonde en beloftes en die mens herinner aan God se teenwoordigheid en sy getrouheid in sy beloftes.
Hierdie gesig in die dae van die middel van die Verdrukking sal ŉ groot aanmoediging wees vir die mense van God wat geweldige lyding sal deurmaak.
Wat die aarde betref, sien ons weerligte, stemme, donderslae, aardbewing en groot hael.
Weereens, die oordele van God.
Die 2de wee was swaarder as die 1ste, en die 3de wat nou gaan kom nog swaarder, omdat daarmee die einde intree.
Hierdie 3de wee wat gaan aanbreek, het verskriklike gevolge vir die mens en die aarde.
Die 7de basuin sal insluit alle gebeure vanaf Openbaring 11:14 tot Openbaring 18: 24.
Volgende: Openbaring 11: Die vrou, die manlike kind en die draak: Later
Posted by Wieger at 11:28